鳳凰城 (阿利桑那州)

鳳凰城（粵拼：fung6 wong4 sing4；英文：Phoenix ）或鳳城；舊譯斐匿fei1 nik6，係美國亞利桑拿州州府，住咗145萬人，係成個美國人口最多嘅州府。 鳳凰城喺1881年2月25號被正式註冊為城市，當時嘅鳳凰城喺納瓦荷語被稱爲Hoozdo，意思係炎熱之地；喺西阿帕契語入面就被稱為Fiinigis。鳳凰城位於常年乾枯嘅鹽河兩岸。